# Cirocha

### Z Wikipédie

Cirocha
[[Obrázok:{{{Obrázok}}}|250px|Fotka rieky Cirocha]]

Dĺžka toku | 56,6 km
Dĺžka toku na Slovensku | 56,6 km
Plocha povodia | 499 km²
Plocha povodia na Slovensku | 499 km²
Vznik | prameň v Bukovských vrchoch
Ústie | do Laborca pri Humennom
Priemerný prietok | (Snina) 2,85 m³/s
Minimálny prietok | m³/s
Maximálny prietok | m³/s

Cirocha je rieka na severovýchode Slovenska, preteká územím okresov Snina a Humenné. Je to ľavostranný prítok Laborca.

Pramení v Bukovských vrchoch pod Ruským sedlom (795 m n. m.) v nadmorskej výške okolo 740 m n.m., priamo na slovensko-poľskej hranici.

Tečie najprv na juh, priberá menšie prítoky a vteká do Ruskej kotliny, kde priberá zľava Ruský potok a stáča sa na juhozápad. Zprava ďalej priberá Smolník a vteká do vodnej nádrže Starina. Už do vodnej nádrže sa vlievajú Stružnica zo severu a Hricov potok zo západu.

Pod priehradným múrom rieka tečie na juh po hranici medzi Bukovskými vrchmi (podcelok Nastaz) a Ondavskou vrchovinou. Zľava priberá Havrilovec a vstupuje do Beskydského predhoria. Ďalej tečie na juhozápad cez Stakčín, kde priberá zľava Koloničku a z pravej strany Chotinku, nasleduje Kuršina zľava a rieka sa stáča na západ.

Priberá ľavostrannú Bystrú, preteká územím mesta Snina, kde priberá Pčolinku zprava, potom tečie popri obci Belá nad Cirochou, kde priberá Barnov zľava, výraznejšie meandruje a smeruje viac-menej k juhozápadu. Následne priberá Zajacov potok a Trsťový potok zprava, preteká katastrom obcí Dlhé nad Cirochou a Modra nad Cirochou, zľava priberá Voniarsky potok a Dielnicu (167,9 m n.m.), zprava Zvoníkov potok. Pokračuje katastrom obce Kamenica nad Cirochou, pri Lackovciach priberá z ľavej strany Kamenicu (156,1 m n.m.) a vytvára veľký oblúk medzi obcami Lackovce a Hažín nad Cirochou a tečie na západ. Východne od Humenného sa vlieva do Laborca v nadmorskej výške okolo 149 m n. m.

Zdroj: "http://sk.wikipedia.org../../../c/i/r/Cirocha.html"

Kategória: Rieky na Slovensku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Esperanto
- Polski
- Русский